Тропари, кондаки, молитвы и величания избранные
по алфавиту
(Даты указаны по старому и новому стилю.)
Оглавление
Господу Богу и Спасу нашему Иисусу Христу:
Начало Индикта. Церковное новолетие
Нерукотворенного Образа Господа Иисуса Христа
Обрезание Господне
Пресвятой Владычице нашей Богородице и Приснодеве Марии:
Пред Владимирской иконой
Пред иконой «Всех скорбящих Радость»
Пред иконой «Державная»
Пред иконой «Живоносный источник»
Пред иконой «Знамение»
Пред Иверской иконой
Пред Казанской иконой
Покров Пресвятой Богородицы
Пред Почаевской иконой
Пред иконой «Скоропослушница»
Пред Смоленской иконой
Пред иконой «Утоли моя печали»
Святым угодникам Божиим:
Святому благоверному князю Александру Невскому
Преподобному Амвросию Оптинскому
Апостолу Андрею Первозванному
Святителям Василию Великому, Григорию Богослову и Иоанну Златоустому
Святому равноапостольному князю Владимиру
Всем святым
Всем святым, в земли Российской просиявшим
Великомученику Георгию Победоносцу
Пророку Божию Илии
Апостолу и евангелисту Иоанну Богослову
Пророку, Предтече и Крестителю Господню Иоанну:
Рождество Иоанна Предтечи
Усекновение главы Иоанна Предтечи
Святому праведному Иоанну Кронштадтскому
Святым равноапостольным Константину и Елене
Святой блаженной Ксении Петербургской
Святым равноапостольным Мефодию и Кириллу
Собор Архистратига Михаила и прочих Небесных Сил бесплотных
Воспоминание чуда Архистратига Михаила в Хонех
Святителю Николаю, архиепископу Мир Ликийских
Святым царственным страстотерпцам
Собору новомучеников и исповедников Российских
Священномученику Российскому
Святой равноапостольной княгине Ольге
Великомученику и целителю Пантелеимону
Святым первоверховным апостолам Петру и Павлу
Святителям Московским
Преподобному Серафиму Саровскому
Преподобному Сергию Радонежскому
Господу Богу и Спасу нашему Иисусу Христу
Начало Индикта. Церковное новолетие
1/14 сентября.
Тропарь, глас 2-й
Всеяˆ тваˆри Содеˆтелю, / временаˆ и леˆта во Своеˆй влаˆсти положиˆвый, / благословиˆ венеˆц леˆта блаˆгости Твоеяˆ, Гоˆсподи, / сохраняˆя в миˆре люˆди и град Твой, // молиˆтвами Богороˆдицы, и спасиˆ ны.
Кондак, глас 2-й
В Выˆшних живыˆй, Христеˆ Царюˆ, / всех виˆдимых и невиˆдимых Твоˆрче и Зиждиˆтелю, / И˜же дни и ноˆщи, временаˆ и леˆта сотвориˆвый, / благословиˆ ныˆне венеˆц леˆта, / соблюдиˆ и сохраниˆ в миˆре град и люˆди Твояˆ, // Многомиˆлостиве.
Нерукотворенного Образа Господа Иисуса Христа
16/29 августа.
Тропарь, глас 2-й
Пречиˆстому Твоемуˆ оˆбразу покланяˆемся, Благиˆй, / просяˆще прощеˆния прегрешеˆний наˆших, Христеˆ Боˆже: / воˆлею бо благоволиˆл есиˆ плоˆтию взыˆти на Крест, / да избаˆвиши яˆже создаˆл есиˆ от рабоˆты враˆжия. / Тем благодаˆрственно вопиеˆм Ти: / раˆдости испоˆлнил есиˆ вся, Спаˆсе наш, // пришеˆдый спастиˆ мир.
Кондак, глас 2-й
Неизречеˆннаго и Божеˆственнаго Твоегоˆ к человеˆком смотреˆния, / неопиˆсанное Слоˆво О˜тчее, / и оˆбраз непиˆсанный, и богопиˆсанный победиˆтелен, / веˆдуще нелоˆжнаго Твоегоˆ воплощеˆния, // почитаˆем тогоˆ лобызаˆюще.
Величание
Величаˆем Тя, / Живодаˆвче Христеˆ, / и почитаˆем пречиˆстаго лицаˆ Твоегоˆ // преслаˆвное воображеˆние.
Другое величание
Величаˆем Тя, / Живодаˆвче Христеˆ, / и чтим оˆбраз Твой святыˆй, / иˆмже нас спасл есиˆ // от рабоˆты враˆжия.

Обрезание Господне
1/14 января.
Тропарь, глас 1-й
На Престоˆле огнезраˆчнем / в Выˆшних седяˆй со Отцеˆм Безначаˆльным и Божеˆственным Твоиˆм Дуˆхом, / благоволиˆл есиˆ родиˆтися на землиˆ / от Отроковиˆцы Неискусомуˆжныя Твоеяˆ Маˆтере, Иисуˆсе: / сегоˆ раˆди и обреˆзан был есиˆ, яˆко человеˆк осмоднеˆвный. / Слаˆва всеблагоˆму Твоемуˆ совеˆту, / слаˆва смотреˆнию Твоемуˆ, // слаˆва снизхожеˆнию Твоемуˆ, едиˆне Человеколюˆбче.
Кондак, глас 3-й
Всех Госпоˆдь обреˆзание терпиˆт, / и человеˆческая прегрешеˆния яˆко Благ обреˆзует, / даеˆт спасеˆние днесь миˆру. / Раˆдуется же в Выˆшних и Создаˆтелев иераˆрх // и светоноˆсный божеˆственный таиˆнник Христоˆв Васиˆлий.
Величание
Величаˆем Тя, / Живодаˆвче Христеˆ, / и почитаˆем пречиˆстыя плоˆти Твоеяˆ // закоˆнное обреˆзание.
Пресвятой Владычице нашей Богородице 
и Приснодеве Марии
Величание
Достоˆйно есть величаˆти Тя, Богороˆдице, честнеˆйшую Херувиˆм, и слаˆвнейшую без сравнеˆния Серафиˆм.
Величание Божией Матери во все праздники в честь Ее икон
Величаˆем Тя, / Пресвятаˆя Деˆво, / Богоизбраˆнная Отроковиˆце, / и чтим оˆбраз Твой святыˆй, / иˆмже тоˆчиши исцелеˆния // всем с веˆрою притекаˆющим.
Пред Владимирской иконой Божией Матери
21 мая / 3 июня, 23 июня / 6 июля и 26 августа / 8 сентября.
Тропарь, глас 4-й
Днесь свеˆтло красуˆется слаˆвнейший град Москваˆ, / яˆко зарюˆ соˆлнечную восприеˆмши, Владыˆчице, чудотвоˆрную Твоюˆ икоˆну, / к неˆйже ныˆне мы притекаˆюще, / и моляˆщеся Тебеˆ, взываˆем сиˆце: / о пречуˆдная Владыˆчице Богороˆдице! / молиˆся из Тебеˆ воплощеˆнному Христуˆ Боˆгу наˆшему, / да избаˆвит град сей, / и вся граˆды и страныˆ христиаˆнския невредиˆмы от всех навеˆт враˆжиих, // и спасеˆт дуˆши наˆша, яˆко Милосеˆрд.
Кондак, глас 8-й
Взбраˆнной Воевоˆде победиˆтельная, / яˆко избаˆвльшеся от злых пришеˆствием Твоегоˆ честнаˆго оˆбраза, / Владыˆчице Богороˆдице, / свеˆтло сотворяˆем празднествоˆ среˆтения Твоегоˆ, / и обыˆчно зовеˆм Ти: // раˆдуйся, Невеˆсто Неневеˆстная.
Пред иконой Божией Матери «Всех скорбящих Радость»
24 октября / 6 ноября.
Тропарь, глас 4-й
К Богороˆдице прилеˆжно ныˆне притецеˆм, / греˆшнии и смиреˆннии, / и припадеˆм, в покаяˆнии зовуˆще из глубиныˆ душиˆ: / Владыˆчице, помозиˆ, на ныˆ милосеˆрдовавши, / потщиˆся, погибаˆем от мноˆжества прегрешеˆний, / не отвратиˆ Твояˆ рабыˆ тщи: // Тяˆ бо и едиˆну надеˆжду иˆмамы.
Другой тропарь, глас 4-й
Не умолчиˆм никогдаˆ, Богороˆдице, / сиˆлы Твояˆ глагоˆлати недостоˆйнии: / аˆще бо Ты не быˆ предстояˆла моляˆщи, / кто бы нас избаˆвил от толиˆких бед, / кто же бы сохраниˆл доныˆне свобоˆдны? / Не отстуˆпим, Владыˆчице, от Тебеˆ: // Твояˆ бо рабыˆ спасаˆеши приˆсно от всяˆких люˆтых.
Стихира, глас 2-й,
которая поется на молебне вместо тропаря
Всех скорбяˆщих Раˆдосте, / и обиˆдимых Застуˆпнице, / и аˆлчущих Питаˆтельнице, / страˆнных утешеˆние, / обуреваˆемых пристаˆнище, / больныˆх посещеˆние, / немощныˆх покроˆве и Застуˆпнице, / жеˆзле стаˆрости, / Маˆти Боˆга Выˆшняго Ты есиˆ, Пречиˆстая: // потщиˆся, моˆлимся, спастиˆся рабоˆм Твоиˆм.
Кондак, глас 6-й
Не иˆмамы иныˆя поˆмощи, / не иˆмамы иныˆя надеˆжды, / раˆзве Тебеˆ, Владыˆчице: / Ты нам помозиˆ, / на Тебеˆ надеˆемся, / и Тобоˆю хваˆлимся: // Твоиˆ бо есмыˆ рабиˆ, да не постыдиˆмся.
Пред иконой Божией Матери «Державная»
2/15 марта.
Тропаˆрь, глас 4-й
Граˆда Сиоˆнска взыскуˆюще, / под Твой покроˆв, Деˆво Чиˆстая, днесь притекаˆем, / и никтоˆже возмоˆжет на ныˆ, / яˆко несть град сиˆлен, аˆще не Суˆщаго Боˆга, // и несть иˆна креˆпость, аˆще не миˆлость Владыˆчицы Деˆвы.
Кондак, глас 8-й
Взбраˆнной Воевоˆде победиˆтельныя пеˆсни приноˆсим, / яˆко дароваˆся нам держаˆва Твояˆ, / и ничесоˆже устрашиˆмся, / не от миˆра бо спасеˆние наˆше, / но превознесеˆнныя Владыˆчицы милосеˆрдием ограждаˆемся, / и томуˆ днесь раˆдуемся, / яˆко прииˆде Застуˆпница // на страˆжу землиˆ Своеяˆ.
Величание
Величаˆем Тя, / Пресвятаˆя Деˆво, / Богоизбраˆнная Отроковиˆце, / и чтим Держаˆвный оˆбраз святыˆни Твоеяˆ, / иˆмже подаеˆши веˆлию миˆлость // всем с веˆрою к немуˆ притекаˆющим.
Пред иконой Божией Матери «Живоносный источник»
в пятницу Светлой седмицы.
Тропарь, глас 4-й
Почерпеˆм, человеˆцы, / цельбыˆ душаˆм и телесеˆм молиˆтвою: / Рекаˆ бо всем предтечеˆт, / Пречиˆстая Цариˆца Богороˆдица, / источаˆющи нам чуˆдную воˆду, / и измываˆющи сердеˆц чеˆрности, / грехоˆвныя струˆпы очищаˆющи, / дуˆши же освящаˆющи веˆрных // Божеˆственною благодаˆтию.

Другой тропарь, глас 4-й
Днесь притецеˆм, веˆрнии, / к Божеˆственному и цельбоноˆсному оˆбразу Пресвятыˆя Богороˆдицы, / излияˆвшия каˆпли Своиˆх излияˆний, / и люˆдем веˆрным чудесаˆ показаˆвшия, / яˆже мы виˆдяще и слыˆшаще, / духоˆвно праˆзднуем, и любеˆзно вопиеˆм: / исцелиˆ наˆши недуˆги и страˆсти, / яˆкоже и каркиˆнския и тмочиˆсленныя страˆсти исцелиˆла есиˆ. / Теˆмже моˆлим Тя, Деˆво Пречиˆстая: / молиˆ воплощеˆннаго из Тебеˆ Христаˆ Боˆга наˆшего // спастиˆся душаˆм наˆшим.
Кондак, глас 8-й
От неистощиˆмыя Ты Истоˆчниче Богоблагодаˆтный, подаеˆши ми, / точаˆщи воˆды Твоеяˆ благодаˆти, приснотекуˆщий паˆче слоˆва: / яˆко бо Слоˆво роˆждшая паˆче смыˆсла, / молюˆ Ти ся, оросиˆ мя благодаˆтию, / да зовуˆ Ти: // раˆдуйся, Водоˆ спасиˆтельная.
Пред иконой Божией Матери «Знамение»
27 ноября / 10 декабря.
Тропарь, глас 4-й
Я˜ко необориˆмую стеˆну / и истоˆчник чудеˆс / стяжаˆвше Тя рабиˆ Твоиˆ, Богороˆдице Пречиˆстая, / сопротиˆвных ополчеˆния низлагаˆем. / Теˆмже моˆлим Тя: / мир граˆду Твоемуˆ даˆруй, // и душаˆм наˆшим веˆлию миˆлость.
Кондак, глас 4-й
Честнаˆго оˆбраза Твоегоˆ знаˆмение / праˆзднующе люˆдие Твоиˆ, Богородиˆтельнице, / иˆмже диˆвную побеˆду на сопротиˆвныя граˆду Твоемуˆ дароваˆла есиˆ. / Теˆмже Тебеˆ веˆрою взываˆем: // раˆдуйся, Деˆво, христиаˆн похвалоˆ.
Пред Иверской иконой Божией Матери
12/25 февраля, 13/26 октября и во вторник Светлой седмицы.
Тропарь, глас 1-й
От святыˆя икоˆны Твоеяˆ, / о Владыˆчице Богороˆдице, / исцелеˆния и цельбыˆ подаюˆтся обиˆльно, / с веˆрою и любоˆвию приходяˆщим к ней: / таˆко и моюˆ неˆмощь посетиˆ, / и дуˆшу моюˆ помиˆлуй, Благаˆя, // и теˆло исцелиˆ благодаˆтию Твоеˆю, Пречиˆстая.

Кондак, глас 8-й
А˜ще и в моˆре ввеˆржена бысть святаˆя икоˆна Твояˆ, Богороˆдице, / от вдовиˆцы, не могуˆщия спастиˆ сиюˆ от врагоˆв, / но явиˆлася есть Храниˆтельница Афоˆна / и Вратаˆрница обиˆтели И˜верския, / врагиˆ устрашаˆющая, / и в Правослаˆвней Россиˆйстей странеˆ // чтуˆщия Тя от всех бед и напаˆстей избавляˆющая.
Пред Казанской иконой Божией Матери
8/21 июля и 22 октября / 4 ноября.
Тропарь, глас 4-й
Застуˆпнице усеˆрдная, / Маˆти Гоˆспода Выˆшняго, / за всех моˆлиши Сыˆна Твоегоˆ, Христаˆ Боˆга наˆшего, / и всем твориˆши спастиˆся, в держаˆвный Твой покроˆв прибегаˆющим. / Всех нас заступиˆ, о Госпожеˆ, Цариˆце и Владыˆчице, / иˆже в напаˆстех, и скоˆрбех, и в болеˆзнех, обременеˆнных грехиˆ мноˆгими, / предстояˆщих и моляˆщихся Тебеˆ умилеˆнною душеˆю, и сокрушеˆнным сеˆрдцем, / пред Пречиˆстым Твоиˆм оˆбразом со слезаˆми, / и невозвраˆтно надеˆжду имуˆщих на Тя, / избавлеˆния всех зол. / Всем полеˆзная даˆруй, / и вся спасиˆ, Богороˆдице Деˆво: // Тыˆ бо есиˆ Божеˆственный покроˆв рабоˆм Твоиˆм.
Кондак, глас 8-й
Притецеˆм, люˆдие, к тиˆхому семуˆ и доˆброму пристаˆнищу, / скоˆрой Помоˆщнице, готоˆвому и теˆплому спасеˆнию, покроˆву Деˆвы. / Ускориˆм на молиˆтву, и потщиˆмся на покаяˆние: / источаˆет бо нам неоскуˆдныя миˆлости Пречиˆстая Богороˆдица, / предваряˆет на поˆмощь, и избавляˆет от велиˆких бед и зол // благонраˆвныя и богобояˆщияся рабыˆ Свояˆ.
Покров Пресвятой Богородицы
1/14 октября.
Тропарь, глас 4-й
Днесь, благовеˆрнии люˆдие, свеˆтло праˆзднуем, / осеняˆеми Твоиˆм, Богомаˆти, пришеˆствием, / и к Твоемуˆ взираˆюще пречиˆстому оˆбразу, умиˆльно глагоˆлем: / покрыˆй нас честныˆм Твоиˆм Покроˆвом, / и избаˆви нас от всяˆкаго зла, / моляˆщи Сыˆна Твоегоˆ, Христаˆ Боˆга наˆшего, // спастиˆ дуˆши наˆша.

Кондак, глас 3-й
Деˆва днесь предстоиˆт в цеˆркви, / и с лиˆки святыˆх невиˆдимо за ныˆ моˆлится Боˆгу, / А˜нгели со архиереˆи покланяˆются, / апоˆстоли же со пророˆки ликовствуˆют: // нас бо раˆди моˆлит Богороˆдица Превеˆчнаго Боˆга.
Величание
Величаˆем Тя, / Пресвятаˆя Деˆво, / и чтим Покроˆв Твой святыˆй, / Тяˆ бо виˆде святыˆй Андреˆй на воздуˆсе, // за ныˆ Христуˆ моляˆщуюся.
Пред Почаевской иконой Божией Матери
23 июля / 1 августа.
Тропарь, глас 5-й
Пред святоˆю Твоеˆю икоˆною, Владыˆчице, / моляˆщиися исцелеˆний сподобляˆются, / веˆры иˆстинныя познаˆние приеˆмлют, / и агаˆрянская нашеˆствия отражаˆют. / Теˆмже и нам, к Тебеˆ припаˆдающим, / грехоˆв оставлеˆние испросиˆ, / поˆмыслы благочеˆстия сердцаˆ наˆша просветиˆ, / и к Сыˆну Твоемуˆ молиˆтву вознесиˆ // о спасеˆнии душ наˆших.
Кондак, глас 1-й
Истоˆчник исцелеˆний и веˆры правослаˆвныя утверждеˆние / Почаˆевская Твояˆ икоˆна, Богороˆдице, явиˆся, / теˆмже и нас, к ней притекаˆющих, / от бед и искушеˆний свободиˆ, / лаˆвру Твоюˆ невредиˆму сохраниˆ, / Правослаˆвие во оˆкрест стояˆщих странаˆх утвердиˆ, / и грехиˆ разрешиˆ молиˆтвенник Твоиˆх: // елиˆка бо хоˆщеши, моˆжеши.
Величание
Величаˆем Тя, / Пресвятаˆя Деˆво, / и почитаˆем честнуˆю икоˆну Твоюˆ, / юˆже от лет дреˆвних // на гореˆ Почаˆевстей прослаˆвила есиˆ.
Пред иконой Божией Матери «Скоропослушница»
9/22 ноября.
Тропаˆрь, глас 4:
К Богороˆдице притецеˆм, суˆщии в бедаˆх, / и ко святеˆй икоˆне Еяˆ ныˆне припадеˆм, / с веˆрою зовуˆще из глубиныˆ душиˆ: / скоˆро наˆше услыˆши молеˆние, Деˆво, яˆко Скоропослуˆшница нареˆкшаяся. // Тебеˆ бо рабиˆ Твоиˆ в нуˆждах готоˆвую Помоˆщницу иˆмамы.

Кондаˆк, глас 8:
В моˆри житеˆйстем обуреваˆемии, / треволнеˆнию подпаˆдаем страстеˆй и искушеˆний. / Подаˆждь уˆбо нам, Госпожеˆ, руˆку поˆмощи, / яˆкоже Петроˆви Сын Твой, / и ускориˆ от бед избаˆвити ны, да зовеˆм Ти: // раˆдуйся, всеблагаˆя Скоропослуˆшнице.
Пред Смоленской иконой Божией Матери
28 июля / 10 августа.
Тропарь, глас 4-й
К Богороˆдице прилеˆжно ныˆне притецеˆм, / греˆшнии и смиреˆннии, / и припадеˆм, в покаяˆнии зовуˆще из глубиныˆ душиˆ: / Владыˆчице, помозиˆ, на ныˆ милосеˆрдовавши, / потщиˆся, погибаˆем от мноˆжества прегрешеˆний, / не отвратиˆ Твояˆ рабыˆ тщи: // Тяˆ бо и едиˆну надеˆжду иˆмамы.
Кондак, глас 6-й
Не иˆмамы иныˆя поˆмощи, / не иˆмамы иныˆя надеˆжды, / раˆзве Тебеˆ, Владыˆчице: / Ты нам помозиˆ, / на Тебеˆ надеˆемся, / и Тобоˆю хваˆлимся: // Твоиˆ бо есмыˆ рабиˆ, да не постыдиˆмся.
Пред иконой Божией Матери «Утоли моя печали»
25 января / 7 февраля.
Тропарь, глас 5-й
Утолиˆ болеˆзни / многовоздыхаˆющия душиˆ моеяˆ, / утолиˆвшая всяˆку слеˆзу от лицаˆ землиˆ: / Тыˆ бо человеˆком болеˆзни отгоˆниши, / и греˆшных скоˆрби разрушаˆеши, / Тебеˆ бо вси стяжаˆхом надеˆжду и утверждеˆние, // Пресвятаˆя Маˆти Деˆво.
Кондак, глас 6-й
Не ввеˆри мя человеˆческому предстаˆтельству, Пресвятаˆя Владыˆчице, / но приимиˆ молеˆние рабаˆ Твоегоˆ: / скорбь бо обдержиˆт мя, / терпеˆти не могуˆ деˆмонскаго стреляˆния, / покроˆва не иˆмам, / нижеˆ где прибеˆгну, окаяˆнный, всегдаˆ побеждаˆемь, / и утешеˆния не иˆмам, раˆзве Тебеˆ, Владыˆчице миˆра, / уповаˆние и предстаˆтельство веˆрных: / не преˆзри молеˆние моеˆ, // полеˆзно сотвориˆ.
Святым угодникам Божиим
Святому благоверному князю Александру Невскому
30 августа / 12 сентября и 23 ноября / 6 декабря.
Тропарь, глас 4-й
Я˜ко благочестиˆваго коˆрене / пречестнаˆя оˆтрасль был есиˆ, блажеˆнне Алексаˆндре: / явиˆ бо тя Христоˆс, / яˆко неˆкое божеˆственное сокроˆвище Россиˆйстей землиˆ, / ноˆваго чудотвоˆрца, / преслаˆвна и богоприяˆтна. / И днесь сошеˆдшеся в паˆмять твоюˆ / веˆрою и любоˆвию, / во псалмеˆх и пеˆниих, раˆдующеся, слаˆвим Гоˆспода, / даˆвшаго тебеˆ благодаˆть исцелеˆний, / Егоˆже молиˆ спастиˆ град сей, / и странеˆ наˆшей богоугоˆдней быˆти, // и сыновоˆм Россиˆйским спастиˆся.
Другой тропарь, глас 4-й
Познаˆй своюˆ браˆтию, россиˆйский Иоˆсифе, / не в Егиˆпте, но на Небесиˆ цаˆрствующий, / благовеˆрный княˆже Алексаˆндре, / и приимиˆ молеˆния их, / умножаˆя жиˆта люˆдем плодоноˆсием землиˆ твоеяˆ, / граˆды владыˆчествия твоегоˆ ограждаˆя молеˆнием, // и правослаˆвным христиаˆном на сопротиˆвныя спобоˆрствуя.
Кондак, глас 8-й
Я˜ко звездуˆ тя пресвеˆтлу почитаˆем, / от востоˆка возсияˆвшую и на заˆпад пришеˆдшую: / всю бо странуˆ сиюˆ чудесыˆ и доброˆтою обогащаˆеши, / и просвещаˆеши веˆрою чтуˆщия паˆмять твоюˆ, Алексаˆндре блажеˆнне. / Сегоˆ раˆди днесь праˆзднуем твоеˆ успеˆние, / люˆдие твоиˆ суˆщии: / молиˆ спастиˆ Отеˆчество твоеˆ, / и вся притекаˆющия к раˆце мощеˆй твоиˆх, / и веˆрно вопиюˆщия ти: // раˆдуйся, граˆду наˆшему утверждеˆние.
Другой кондак, глас 4-й
Я˜коже сроˆдницы твоиˆ Бориˆс и Глеб / явиˆшася тебеˆ с Небесеˆ в поˆмощь, / подвизаˆющемуся на Веˆлгера Свеˆйскаго и воˆев егоˆ, / таˆко и ты ныˆне, / блажеˆнне Алексаˆндре, / приидиˆ в поˆмощь твоиˆм сроˆдником, // и побориˆ борюˆщия ны.
Величание
Величаˆем тя, / святыˆй благовеˆрный княˆже Алексаˆндре, / и чтим святуˆю паˆмять твоюˆ, / тыˆ бо моˆлиши о нас // Христаˆ Боˆга наˆшего.

Преподобному Амвросию Оптинскому
10/23 октября и 27 июня / 10 июля.
Тропарь, глас 5-й
Я˜ко к целеˆбному истоˆчнику, / притекаˆем к тебеˆ, Амвроˆсие оˆтче наш, / тыˆ бо на путь спасеˆния нас веˆрно наставляˆеши, / молиˆтвами от бед и напаˆстей охраняˆеши, / в телеˆсных и душеˆвных скоˆрбех утешаˆеши, / паˆче же смиреˆнию, терпеˆнию и любвиˆ научаˆеши: / молиˆ Человеколюˆбца Христаˆ / и Застуˆпницу усеˆрдную // спастиˆся душаˆм наˆшим.
Кондак, глас 2-й
Завеˆт Пастыреначаˆльника испоˆлнив, / стаˆрчества благодаˆть наслеˆдовал есиˆ, / болеˆзнуя сеˆрдцем о всех, с веˆрою притекаˆющих к тебеˆ. / Теˆмже и мы, чаˆда твояˆ, / с любоˆвию вопиеˆм ти: / оˆтче святыˆй Амвроˆсие, / молиˆ Христаˆ Боˆга // спастиˆся душаˆм наˆшим.
Величание
Ублажаˆем тя, / преподоˆбне оˆтче Амвроˆсие, / и чтим святуˆю паˆмять твоюˆ, / настаˆвниче монаˆхов, // и собесеˆдниче А˜нгелов.
Апостолу Андрею Первозванному
30 ноября / 13 декабря.
Тропарь, глас 4-й
Я˜ко апоˆстолов первозваˆнный, / и верхоˆвнаго суˆщий брат, / Владыˆце всех, Андреˆе, молиˆся, / мир вселеˆнней дароваˆти, // и душаˆм наˆшим веˆлию миˆлость.
Кондак, глас 2-й
Муˆжества тезоимениˆтаго богоглагоˆльника, / и Цеˆркве возслеˆдователя верхоˆвнаго, / Петроˆва сроˆдника восхваˆлим, / занеˆ яˆкоже дреˆвле семуˆ, / и ныˆне нам воззваˆ: // приидиˆте, обретоˆхом Желаˆемаго.
Величание
Величаˆем тя, / апоˆстоле Христоˆв Андреˆе, / и чтим болеˆзни и трудыˆ твояˆ, / иˆмиже трудиˆлся есиˆ // во благовеˆстии Христоˆве.

Святителям Василию Великому, Григорию Богослову
и Иоанну Златоустому
30 января / 12 февраля.
Тропарь, глас 4-й
Я˜ко апоˆстолов единонраˆвнии, / и вселеˆнныя учиˆтелие, / Владыˆку всех молиˆте, / мир вселеˆнней дароваˆти, // и душаˆм наˆшим веˆлию миˆлость.
Кондак, глас 2-й
Свящеˆнныя и боговещаˆнныя проповеˆдники, / верх учиˆтелей, Гоˆсподи, / прияˆл есиˆ в наслаждеˆние благиˆх Твоиˆх и упокоеˆние: / трудыˆ бо оˆнех и смерть прияˆл есиˆ паˆче всяˆкаго всеплоˆдия, // Едиˆне прославляˆяй святыˆя Твояˆ.
Величание
Величаˆем вас, / святиˆтели Христоˆвы Васиˆлие, Григоˆрие и Иоаˆнне, / и чтим святуˆю паˆмять ваˆшу, / выˆ бо моˆлите о нас // Христаˆ Боˆга наˆшего.
Святому равноапостольному князю Владимиру
15/28 июля.
Тропарь, глас 4-й
Уподоˆбился есиˆ купцуˆ, иˆщущему доˆбраго биˆсера, / славнодержаˆвный Владиˆмире, / на высотеˆ столаˆ седяˆ маˆтере градоˆв, / богоспасаˆемаго Киˆева: / испытуˆя же и посылаˆя к Цаˆрскому граˆду / увеˆдети правослаˆвную веˆру, / обреˆл есиˆ безцеˆнный биˆсер, Христаˆ, / избраˆвшаго тя яˆко втораˆго Паˆвла, / и оттряˆсшаго слепотуˆ во святеˆй купеˆли, / душеˆвную, вкуˆпе и телеˆсную: / теˆмже праˆзднуем твоеˆ успеˆние люˆдие твоиˆ суˆще. / Молиˆ спастиˆся держаˆвы твоеяˆ Россиˆйския начаˆльником // и мноˆжеству владоˆмых.
Кондак, глас 8-й
Подоˆбствовав велиˆкому апоˆстолу Паˆвлу, / в седиˆнах, всеслаˆвне Владиˆмире, / вся, яˆко младеˆнческая, мудроваˆния, яˆже о иˆдолех тщаˆния, остаˆвль, / яˆко муж совершеˆнный, / украсиˆлся есиˆ божеˆственнаго крещеˆния багряниˆцею: / и ныˆне Спаˆсу Христуˆ в весеˆлии предстояˆ, / молиˆ спастиˆся держаˆвы Россиˆйския начаˆльником // и мноˆжеству владоˆмых.
Величание
Величаˆем тя, / святыˆй равноапоˆстольный княˆже Владиˆмире, / и чтим святуˆю паˆмять твоюˆ, / иˆдолы попраˆвшаго, // и всю Россиˆйскую зеˆмлю святыˆм крещеˆнием просветиˆвшаго.
Всем святым:
первое воскресенье после праздника Пятидесятницы
Тропарь, глас 4-й
И˜же во всем миˆре муˆченик твоиˆх, / яˆко багряниˆцею и виˆссом, / кровьмиˆ Цеˆрковь Твояˆ украсиˆвшися, / теˆми вопиеˆт Ти, Христеˆ Боˆже: / люˆдем Твоиˆм щедроˆты Твояˆ низпослиˆ, / мир жиˆтельству Твоемуˆ даˆруй, // и душаˆм наˆшим веˆлию миˆлость.
Кондак, глас 8-й
Я˜ко начаˆтки естестваˆ Насадиˆтелю тваˆри, / вселеˆнная приноˆсит Ти, Гоˆсподи, богоноˆсныя муˆченики; / тех молиˆтвами в миˆре глубоˆце // Цеˆрковь Твоюˆ, жиˆтельство Твоеˆ, Богороˆдицею соблюдиˆ, Многомиˆлостиве.
Величание
Величаˆем вас, / апоˆстоли, муˆченицы, пророˆцы, и вси святиˆи, / и чтим святуˆю паˆмять ваˆшу, / выˆ бо молиˆте о нас // Христаˆ Боˆга наˆшего.
Всем святым, в земли Российской просиявшим:
второе воскресенье после праздника Пятидесятницы
Тропарь, глас 8-й
Я˜коже плод краˆсный Твоегоˆ спасиˆтельнаго сеˆяния, / земляˆ Россиˆйская приноˆсит Ти, Гоˆсподи, вся святыˆя, в той просияˆвшия. / Тех молиˆтвами в миˆре глубоˆце // Цеˆрковь и странуˆ наˆшу Богороˆдицею соблюдиˆ, Многомиˆлостиве.
Другой тропарь, глас 4-й:
Иерусалиˆма выˆшняго граˆжданы, / от землиˆ наˆшея возсияˆвшия, / и Боˆгу во всяˆцем чинуˆ и всяˆким поˆдвигом угодиˆвшия, / приидиˆте воспоиˆм, веˆрнии: / о всеблажеˆннии землиˆ Россиˆйския застуˆпницы, / молиˆтеся ко Гоˆсподу, / да помиˆлует сиюˆ от гнеˆва Своегоˆ, / исцеляˆя сокрушеˆние еяˆ, // и веˆрныя люˆди Свояˆ утеˆшит.
Кондак, глас 3-й
Днесь лик святыˆх, в землиˆ наˆшей Боˆгу угодиˆвших, / предстоиˆт в Цеˆркви и невиˆдимо за ны моˆлится Боˆгу; / А˜нгели с ним славослоˆвят, / и вси святиˆи Цеˆркве Христоˆвы емуˆ спраˆзднуют: // о нас бо моˆлят вси куˆпно Превеˆчнаго Боˆга.
Величание
Ублажаˆем вас, / чудотвоˆрцы наˆши слаˆвнии, / зеˆмлю Руˆсскую добродеˆтельми ваˆшими озариˆвшии, / и оˆбраз спасеˆния нам // светоявлеˆнно показаˆвшии.
Великомученику Георгию Победоносцу
23 апреля / 6 мая.
Тропарь, глас 4-й
Я˜ко плеˆнных свободиˆтель, / и ниˆщих защиˆтитель, / немощствуˆющих врач, / правослаˆвных побоˆрниче, / победоноˆсче великомуˆчениче Геоˆргие, / молиˆ Христаˆ Боˆга // спастиˆся душаˆм наˆшим.
Кондак, глас 4-й
Воздеˆлан от Боˆга, / показаˆлся есиˆ благочеˆстия деˆлатель честнеˆйший, / добродеˆтелей рукояˆти собраˆв себеˆ: / сеˆяв бо в слезаˆх, весеˆлием жнеˆши, / страдаˆльчествовав же кроˆвию, Христаˆ прияˆл есиˆ, / и молиˆтвами, свяˆте, твоиˆми // всем подаеˆши прегрешеˆний прощеˆние.
Величание
Величаˆем тя, / страстотеˆрпче святыˆй, великомуˆчениче Геоˆргие, / и чтим честнаˆя страдаˆния твояˆ, // яˆже за Христаˆ претерпеˆл есиˆ.
Пророку Божию Илии
20 июля / 2 августа.
Тропарь, глас 4-й
Во плоˆти А˜нгел, / пророˆков основаˆние, / вторыˆй предтеˆча пришеˆствия Христоˆва, Илияˆ слаˆвный, / свыˆше послаˆвый Елиссеˆеви благодаˆть / недуˆги отгоняˆти / и прокажеˆнныя очищаˆти: // теˆмже и почитаˆющим егоˆ тоˆчит исцелеˆния.
Кондак, глас 2-й
Пророˆче и провиˆдче велиˆких дел Боˆга наˆшего, / Илиеˆ великоимениˆте, / вещаˆнием твоиˆм устаˆвивый водотоˆчныя оˆблаки, // молиˆ о нас едиˆнаго Человеколюˆбца.
Величание
Величаˆем тя, / святыˆй слаˆвный пророˆче Боˆжий Илиеˆ, / и чтим еˆже на Небесаˆ / на колесниˆце оˆгненней // преслаˆвное восхождеˆние твоеˆ.

Апостолу и евангелисту Иоанну Богослову
26 сентября / 9 октября и 8/21 мая.
Тропарь, глас 2-й
Апоˆстоле Христуˆ Боˆгу возлюˆбленне, / ускориˆ избаˆвити люˆди безотвеˆтны: / приеˆмлет тя припаˆдающа И˜же паˆдша на пеˆрси Приеˆмый. / Егоˆже молиˆ, Богослоˆве, / и належаˆщую мглу языˆков разгнаˆти, // просяˆ нам миˆра и веˆлия миˆлости.
Кондак, глас 2-й
Велиˆчия твояˆ, деˆвственниче, кто повеˆсть? / Тоˆчиши бо чудесаˆ, и изливаˆеши исцелеˆния, / и моˆлишися о душаˆх наˆших, // яˆко Богослоˆв и друг Христоˆв.
Величание
Величаˆем тя, / апоˆстоле Христоˆв и евангелиˆсте Иоаˆнне Богослоˆве, / и чтим болеˆзни и трудыˆ твояˆ, / иˆмиже трудиˆлся есиˆ // во благовеˆстии Христоˆве.
Святому пророку, Предтече и Крестителю Господню Иоанну
Рождество Иоанна Предтечи
24 июня / 7 июля.
Тропарь, глас 4-й
Пророˆче и Предтеˆче пришеˆствия Христоˆва, / достоˆйно восхвалиˆти тя недоумеˆем мы, любоˆвию чтуˆщии тя: / неплоˆдство бо роˆждшия и оˆтчее безглаˆсие разрешиˆся / слаˆвным и честныˆм твоиˆм рождествоˆм, // и воплощеˆние Сыˆна Боˆжия миˆрови проповеˆдуется.
Кондак, глас 3-й
Преˆжде неплоˆды днесь Христоˆва Предтеˆчу раждаˆет, / и той есть исполнеˆние всяˆкаго пророˆчества: / Егоˆже бо пророˆцы проповеˆдаша, / на Сегоˆ во Иордаˆне руˆку положиˆв, / явиˆся Боˆжия Слоˆва пророˆк, // проповеˆдник, вкуˆпе и Предтеˆча.
Величание
Величаˆем тя, / Предтеˆче Спаˆсов Иоаˆнне, / и чтим еˆже от неплоˆдове // преслаˆвное рождествоˆ твоеˆ.

Усекновение главы Иоанна Предтечи
29 августа / 11 сентября.
Тропарь, глас 2-й
Паˆмять праˆведнаго с похвалаˆми, / тебеˆ же довлеˆет свидеˆтельство Госпоˆдне, Предтеˆче: / показаˆл бо ся есиˆ воиˆстинну и пророˆков честнеˆйший, / яˆко и в струяˆх крестиˆти сподоˆбился есиˆ Проповеˆданнаго. / Теˆмже за иˆстину пострадаˆв раˆдуяся, / благовестиˆл есиˆ и суˆщим во аˆде Боˆга, яˆвльшагося плоˆтию, / взеˆмлющаго грех миˆра, // и подаюˆщаго нам веˆлию миˆлость.
Кондак, глас 5-й
Предтеˆчево слаˆвное усекновеˆние / смотреˆние бысть неˆкое Божеˆственное: / да и суˆщим во аˆде Спаˆсово проповеˆсть пришеˆствие. / Да рыдаˆет уˆбо Иродиˆя, / беззакоˆнное убиˆйство испросиˆвши: / не закоˆн бо Боˆжий, ни живыˆй век возлюбиˆ, // но притвоˆрный, привреˆменный.
Величание
Величаˆем тя, / Крестиˆтелю Спаˆсов Иоаˆнне, / и почитаˆем вси честныˆя твоеяˆ главыˆ // усекновеˆние.
Святому праведному Иоанну Кронштадтскому
20 декабря / 2 января.
Тропарь, глас 1-й
Правослаˆвныя веˆры побоˆрниче, / землиˆ Россиˆйския печаˆльниче, / паˆстырем праˆвило и оˆбразе веˆрным, / покаяˆния и жиˆзни во Христеˆ проповеˆдниче, / Божеˆственных Таˆин благоговеˆйный служиˆтелю, / и дерзновеˆнный о люˆдех молиˆтвенниче, / оˆтче праˆведный Иоаˆнне, / целиˆтелю и предиˆвный чудотвоˆрче, / граˆду Кронштаˆдту похвалоˆ, / и Цеˆркве наˆшея украшеˆние: / молиˆ всеблагаˆго Боˆга // умириˆти мир, и спастиˆ дуˆши наˆша.
Кондак, глас 3-й
Днесь паˆстырь Кронштаˆдтский предстоиˆт Престоˆлу Боˆжию, / и усеˆрдно моˆлит о веˆрных Христаˆ Пастыреначаˆльника, / обетоваˆние даˆвшаго: / созиˆжду Цеˆрковь Моюˆ, // и вратаˆ аˆдова не одолеˆют ей.
Величание
Величаˆем тя, / святыˆй праˆведный оˆтче Иоаˆнне, / и чтим святуˆю паˆмять твоюˆ, / тыˆ бо моˆлиши о нас // Христаˆ Боˆга наˆшего.
Святым равноапостольным Константину и Елене
21 мая / 3 июня.
Тропарь, глас 8-й
Крестаˆ Твоегоˆ оˆбраз на небесиˆ виˆдев, / и яˆкоже Паˆвел, зваˆние не от человеˆк приеˆм, / в цареˆх апоˆстол Твой, Гоˆсподи, / Цаˆрствующий град в руцеˆ Твоеˆй положиˆ, / егоˆже спасаˆй всегдаˆ в миˆре, // молиˆтвами Богороˆдицы, едиˆне Человеколюˆбче.
Кондак, глас 3-й
Константиˆн днесь с маˆтерию Елеˆною / Крест являˆют, всечестноˆе Дреˆво, / всех уˆбо иудеˆев посрамлеˆние суˆще, / оруˆжие же на протиˆвныя веˆрных людеˆй: / нас бо раˆди явиˆся знаˆмение веˆлие, // и во бранеˆх гроˆзное.
Величание
Величаˆем вас, / святиˆи благовеˆрнии и равноапоˆстольнии цаˆрие Константиˆне и Елеˆно, / и чтим святуˆю паˆмять ваˆшу, / выˆ бо святыˆм Крестоˆм // всю вселеˆнную просветиˆли естеˆ.
Святой блаженной Ксении Петербургской
24 января / 6 февраля.
Тропарь, глас 7-й
Нищетуˆ Христоˆву возлюбиˆвши, / безсмеˆртныя трапеˆзы ныˆне наслаждаˆешися, / безуˆмием мниˆмым безуˆмие миˆра обличиˆвши, / смиреˆнием креˆстным сиˆлу Боˆжию восприяˆла есиˆ, / сегоˆ раˆди дар чудодеˆйственныя поˆмощи стяжаˆвшая, / Ксеˆние блажеˆнная, / молиˆ Христаˆ Боˆга // избаˆвитися нам от всяˆкаго зла покаяˆнием.
Кондаˆк, глас 3-й
Днесь свеˆтло ликуˆет град святаˆго Петраˆ, / яˆко мноˆжество скорбяˆщих обретаˆют утешеˆние, / на твояˆ молиˆтвы надеˆющеся, / Ксеˆние всеблажеˆнная, // тыˆ бо есиˆ граˆду семуˆ похвалаˆ и утверждеˆние.
Величание
Величаˆем тя, / святаˆя блажеˆнная маˆти Ксеˆние, / и чтим святуˆю паˆмять твоюˆ, / тыˆ бо моˆлиши о нас // Христаˆ Боˆга наˆшего.

Святым равноапостольным Мефодию и Кириллу,
первоучителям Словенским
11/24 мая.
Тропарь, глас 4-й
Я˜ко апоˆстолом единонраˆвнии, / и словеˆнских стран учиˆтелие, / Кириˆлле и Мефоˆдие богомуˆдрии, / Владыˆку всех молиˆте, / вся языˆки словеˆнския утвердиˆти в Правослаˆвии и единомыˆслии, / умириˆти мир, // и спастиˆ дуˆши наˆша.
Кондак, глас 3-й
Свящеˆнную двоˆицу просветиˆтелей наˆших почтиˆм, / Божеˆственных писаˆний преложеˆнием истоˆчник Богопознаˆния нам источиˆвших, / из негоˆже даˆже до днесь неоскуˆдно почерпаˆюще, / ублажаˆем вас, Кириˆлле и Мефоˆдие, / Престоˆлу Выˆшняго предстояˆщих, // и теˆпле моляˆщихся о душаˆх наˆших.
Величание
Величаˆем вас, / святиˆи равноапоˆстольнии Мефоˆдие и Кириˆлле, / вся словеˆнския страныˆ учеˆньми своиˆми просветиˆвшия, // и ко Христуˆ привеˆдшия.
Собор Архистратига Михаила и прочих Небесных Сил бесплотных
8/21 ноября.
Тропарь, глас 4-й
Небеˆсных воˆинств Архистратиˆзи, / моˆлим вас приˆсно мы недостоˆйнии, / да ваˆшими молиˆтвами оградитеˆ нас / кроˆвом крил невещеˆственныя ваˆшея слаˆвы, / сохраняˆюще ны припаˆдающия прилеˆжно, и вопиюˆщия: / от бед избаˆвите ны, // яˆко чиноначаˆльницы Выˆшних Сил.
Кондак, глас 2-й
Архистратиˆзи Боˆжии, / служиˆтелие Божеˆственныя слаˆвы, / А˜нгелов начаˆльницы, и человеˆков настаˆвницы, / полеˆзное нам просиˆте, и веˆлию миˆлость, // яˆко Безплоˆтных Архистратиˆзи.
Величание
Величаˆем вас, / Архаˆнгели и А˜нгели, и вся Воˆинства, / Херувиˆми и Серафиˆми, // слаˆвящия Гоˆспода.

Другое величание
Величаˆем вас, / Архаˆнгели, А˜нгели, / Начаˆла, Влаˆсти, Престоˆли, Госпоˆдствия, / Сиˆлы и Херувиˆми, страˆшныя Серафиˆми, // прославляˆющия Гоˆспода.
Воспоминание чуда Архистратига Михаила в Хонех
6/19 сентября.
Тропарь, глас 4-й
Небеˆсных воˆинств Архистратиˆже, / моˆлим тя приˆсно мы недостоˆйнии, / да твоиˆми молиˆтвами оградиˆши нас / кроˆвом крил невещеˆственныя твоеяˆ слаˆвы, / сохраняˆя нас припаˆдающих прилеˆжно, и вопиюˆщих: / от бед избаˆви нас, // яˆко чиноначаˆльник Выˆшних Сил.
Кондак, глас 2-й
Архистратиˆже Боˆжий, / служиˆтелю Божеˆственныя слаˆвы, / А˜нгелов начаˆльниче, и человеˆков настаˆвниче, / полеˆзное нам просиˆ, и веˆлию миˆлость, // яˆко Безплоˆтных Архистратиˆг.
Святителю Николаю, архиепископу Мир Ликийских
6/19 декабря и 9/22 мая.
Тропарь, глас 4-й
Праˆвило веˆры и оˆбраз кроˆтости, / воздержаˆния учиˆтеля, / явиˆ тя стаˆду твоемуˆ / Я˜же вещеˆй И˜стина; / сегоˆ раˆди стяжаˆл есиˆ смиреˆнием высоˆкая, / нищетоˆю богаˆтая, / оˆтче священноначаˆльниче Никоˆлае, / молиˆ Христаˆ Боˆга // спастиˆся душаˆм наˆшим.
Кондак, глас 3-й
В Миˆрех, свяˆте, священнодеˆйствитель показаˆлся есиˆ: / Христоˆво бо, преподоˆбне, еваˆнгелие испоˆлнив, / положиˆл есиˆ дуˆшу твоюˆ о люˆдех твоиˆх, / и спасл есиˆ неповиˆнныя от смеˆрти, / сегоˆ раˆди освятиˆлся есиˆ, // яˆко велиˆкий таиˆнник Боˆжия благодаˆти.
Молитва
О всесвятыˆй Никоˆлае, угоˆдниче преизряˆдный Госпоˆдень, теˆплый наш застуˆпниче, и вездеˆ в скоˆрбех скоˆрый помоˆщниче! Помозиˆ мне, греˆшному и уныˆлому, в настояˆщем сем житииˆ, умолиˆ Гоˆспода Боˆга дароваˆти ми оставлеˆние всех моиˆх грехоˆв, елиˆко согрешиˆх от юˆности моеяˆ, во всем житииˆ моеˆм, деˆлом, слоˆвом, помышлеˆнием и всеˆми моиˆми чуˆвствы; и во исхоˆде душиˆ моеяˆ помозиˆ ми окаяˆнному, умолиˆ Гоˆспода Боˆга, всеяˆ тваˆри Содеˆтеля, избаˆвити мя воздуˆшных мытаˆрств и веˆчнаго мучеˆния, да всегдаˆ прославляˆю Отцаˆ, и Сыˆна, и Святаˆго Дуˆха, и твоеˆ миˆлостивное предстаˆтельство, ныˆне и приˆсно, и во веˆки векоˆв. Амиˆнь.
Величание
Величаˆем тя, / святиˆтелю оˆтче наш Никоˆлае, / и чтим святуˆю паˆмять твоюˆ, / тыˆ бо моˆлиши о нас // Христаˆ Боˆга наˆшего.
Святым царственным страстотерпцам
4/17 июля.
Тропарь, глас 4-й
Днесь, благовеˆрнии люˆдие, свеˆтло почтиˆм / седмериˆцу честнуˆю цаˆрственных страстотеˆрпец, / Христоˆву едиˆну домаˆшнюю Цеˆрковь: / Николаˆя и Алексаˆндру, / Алексиˆя, О˜льгу, Татиаˆну, Мариˆю и Анастасиˆю. / Тиˆи бо уз и страдаˆний многоразлиˆчных не убояˆвшеся, / от богобоˆрных смерть и поругаˆние телеˆс прияˆша, / и дерзновеˆние ко Гоˆсподу в молиˆтве улучиˆша. / Сегоˆ раˆди к ним с любоˆвию возопииˆм: / о святиˆи страстотеˆрпцы, / глаˆсу покаяˆния и стенаˆнию нароˆда наˆшего вонмиˆте, / зеˆмлю Россиˆйскую в любвиˆ к Правослаˆвию утвердиˆте, / от междоусоˆбныя браˆни сохраниˆте, / мир миˆрови у Боˆга испросиˆте, // и душаˆм наˆшим веˆлию миˆлость.
Кондак, глас 8-й
Избраˆннии Цареˆм цаˆрствующих и Гоˆсподем госпоˆдствующих / от роˆда цареˆй Россиˆйских, благовеˆрнии муˆченицы, / муˆки душеˆвныя и смерть телеˆсную за Христаˆ прииˆмшии, / и венцыˆ Небеˆсными увенчаˆвшиися, / к вам яˆко покровиˆтелем наˆшим миˆлостивым / с любоˆвию благодаˆрне вопиеˆм: / раˆдуйтеся, цаˆрственнии страстотеˆрпцы, // за Русь Святуˆю пред Боˆгом усеˆрднии молиˆтвенницы.
Величание
Величаˆем вас, / святиˆи цаˆрственнии страстотеˆрпцы, / и чтим честнаˆя страдаˆния ваˆша, // яˆже за Христаˆ претерпеˆли естеˆ.

Собору новомучеников и исповедников Российских
25 января / 7 февраля, если воскресенье,
или в ближайшее воскресенье после 25 января.
Тропарь, глас 4-й
Днесь раˆдостно ликуˆет Цеˆрковь Руˆсская, / прославляˆющи новомуˆченики и исповеˆдники свояˆ: / святиˆтели и иереˆи, / цаˆрственныя страстотеˆрпцы, / благовеˆрныя княˆзи и княгиˆни, / преподоˆбныя муˆжи и женыˆ, / и вся правослаˆвныя христиаˆны, / во дни гонеˆния безбоˆжнаго / жизнь своюˆ за веˆру во Христаˆ положиˆвшия, / и кровьмиˆ иˆстину соблюˆдшия. / Тех предстаˆтельством, долготерпелиˆве Гоˆсподи, / странуˆ наˆшу в Правослаˆвии сохраниˆ // до скончаˆния веˆка.
Кондак, глас 3-й
Днесь новомуˆченицы Россиˆйстии / в риˆзах беˆлых предстояˆт А˜гнцу Боˆжию, / и со А˜нгелы песнь побеˆдную воспеваˆют Боˆгу: / благословеˆние, и слаˆва, и премуˆдрость, / и хвалаˆ, и честь, и сиˆла, и креˆпость // наˆшему Боˆгу во веˆки векоˆв. Амиˆнь.
Молитва
О святиˆи новомуˆченицы и исповеˆдницы Россиˆйстии: святиˆтелие и паˆстырие Цеˆркве Христоˆвы, цаˆрственнии страстотеˆрпцы, благовеˆрнии княˆзие и княгиˆни, доˆблии воˆини, монаˆси и мирстиˆи, благочестиˆвии муˆжие и женыˆ, во всяˆцем воˆзрасте и сослоˆвии за Христаˆ пострадаˆвшии, веˆрность Емуˆ даˆже до смеˆрти свидеˆтельствовавшии, и венеˆц жиˆзни от Негоˆ приеˆмшии! Вы во дни гонеˆния люˆтаго, зеˆмлю наˆшу от безбоˆжных постиˆгшаго, на судиˆщах, в заточеˆниих, и проˆпастех земныˆх, в гоˆрьких рабоˆтах, и всяˆких скоˆрбных обстояˆниих, оˆбраз терпеˆния и непостыˆднаго уповаˆния муˆжественне явиˆли естеˆ. Ныˆне же в раиˆ слаˆдости наслаждаˆющеся, пред Престоˆлом Боˆжиим во слаˆве предстоитеˆ, и приˆсно хвалуˆ и ходаˆтайство со А˜нгелы и всеˆми святыˆми Триедиˆному Боˆгу возноˆсите. Сегоˆ раˆди мы недоˆстойнии моˆлим вас, святиˆи сроˆдницы наˆши: не забуˆдите земнаˆго Отеˆчества ваˆшего, грехоˆм Каˆинова братоубиˆйства, поругаˆнием святыˆнь, безбоˆжием, и наˆшими беззакоˆнии отягчеˆннаго. Умолиˆте Гоˆспода Сил, да утвердиˆт Цеˆрковь своюˆ непоколебиˆму в миˆре сем многомятеˆжнем и лукаˆвом; да возродиˆт в землиˆ наˆшей дух разума и благочестия, дух святости и страха Божия, дух братолюˆбия и миˆра; да паˆки буˆдем мы цаˆрское свящеˆние, род Боˆжий, избраˆнный и святыˆй, приˆсно с ваˆми слаˆвящий Отцаˆ, и Сыˆна, и Святаˆго Дуˆха, во веˆки векоˆв. Амиˆнь.
Величание
Величаˆем вас, / святиˆи новомуˆченицы и исповеˆдницы Россиˆйстии, / и чтим честнаˆя страдаˆния ваˆша, // яˆже за Христаˆ претерпеˆли естеˆ.
Священномученику Российскому, архиерею или иерею
Тропарь, глас 3-й
Цеˆркве Руˆсския стоˆлпе непоколебиˆмый, / благочеˆстия праˆвило, / житияˆ еваˆнгельскаго оˆбразе, / священномуˆчениче (имя), / Христаˆ раˆди пострадаˆвый даˆже до кроˆве, / Егоˆже молиˆ усеˆрдно / яˆко Начаˆльника и Совершиˆтеля спасеˆния, / Русь Святуˆю утвердиˆти в Правослаˆвии // до скончаˆния веˆка.
Кондак, глас 2-й
Восхваˆлим, веˆрнии, / изряˆднаго во святиˆтелех (или: свящеˆнницех), / и слаˆвнаго в муˆченицех (имя), / Правослаˆвия побоˆрника и благочеˆстия ревниˆтеля, / землиˆ Руˆсския краˆсное прозябеˆние: / иˆже страдаˆнием Небесеˆ достиˆже, / и таˆмо теˆпле моˆлит Христаˆ Боˆга // спастиˆся душаˆм наˆшим.
Молитва
О избраˆнниче и угоˆдниче Христоˆв, священномуˆчениче (имя), Цеˆркве Руˆсския стоˆлпе непоколебиˆмый, землиˆ наˆшея благоˆе прозябеˆние и краˆсный плод, сроˆдников твоиˆх предстаˆтелю и настаˆвниче! Ты во вреˆмя гонеˆния безбоˆжнаго, от сокроˆвищницы душиˆ твоеяˆ спасиˆтельное исповеˆдание Правослаˆвныя веˆры изнеˆсл есиˆ, и люˆдем веˆрным паˆстырь доˆбрый явиˆлся есиˆ, дуˆшу твоюˆ за Христаˆ и Егоˆ оˆвцы полагаˆя, и люˆтыя воˆлки далеˆче отгоняˆя. Ныˆне уˆбо приˆзри на нас, недостоˆйных чад твоиˆх, умилеˆнною душеˆю и сокрушеˆнным сеˆрдцем тя призываˆющих. Умолиˆ Гоˆспода Боˆга, да простиˆт согрешеˆния наˆша, и избаˆвит от аˆдовых уз и веˆчнаго мучеˆния. Утвердиˆ нас в веˆре святеˆй, научиˆ нас всегдаˆ твориˆти воˆлю Боˆжию и храниˆти заˆповеди церкоˆвныя. Буˆди паˆстырем наˆшим праˆвило веˆры, воˆином вождь духоˆвный, боляˆщим врач изряˆдный, печаˆльным утеˆшитель, гониˆмым застуˆпник, юˆным настаˆвник, всем же благосеˆрдый отеˆц и теˆплый молиˆтвеник: яˆко да молиˆтвами твоиˆми соблюдеˆтся в Правослаˆвии Святаˆя Русь, и непрестаˆнно слаˆвится в ней иˆмя Пресвятыˆя Троˆицы, Отцаˆ и Сыˆна и Святаˆго Дуˆха, во веˆки векоˆв. Амиˆнь.
Величание
Величаˆем тя, / святыˆй священномуˆчениче (имя), / и чтим честнаˆя страдаˆния твояˆ, / яˆже за Христаˆ во утверждеˆние на Русиˆ Правослаˆвия // претерпеˆл есиˆ.
Святой равноапостольной княгине Ольге
11/24 июля.
Тропарь, глас 1-й
Крилаˆми богоразуˆмия впериˆвши твой ум, / возлетеˆла есиˆ превыˆше виˆдимыя тваˆри; / взыскаˆвши Боˆга и Творцаˆ всяˆческих, и Тогоˆ обреˆтши, / паˆки рождеˆние крещеˆнием прияˆла есиˆ; / дреˆва живоˆтнаго наслаждаˆющися, нетлеˆнна во веˆки пребываˆеши, // О˜льго приснослаˆвная.
Кондак, глас 4-й
Воспоеˆм днесь Благодеˆтеля всех Боˆга, / прослаˆвльшаго в Россиˆи О˜льгу богомуˆдрую, // да молиˆтвами еяˆ подаˆст душаˆм наˆшим грехоˆв оставлеˆние.
Величание
Величаˆем тя, / блажеˆнная и равноапоˆстольная княгиˆне О˜льго, / и чтим святуˆю паˆмять твоюˆ, / иˆдолы попраˆвшую, // и мноˆгия люˆди Россиˆйския святыˆм Крещеˆнием просветиˆвшую.
Великомученику и целителю Пантелеимону
27 июля / 9 августа.
Тропарь, глас 3-й
Страстотеˆрпче святыˆй и целеˆбниче Пантелеиˆмоне, / молиˆ Миˆлостиваго Боˆга, / да прегрешеˆний оставлеˆние // подаˆст душаˆм наˆшим.
Кондак, глас 5-й
Подражаˆтель сый Миˆлостиваго, / и исцелеˆний благодаˆть от Негоˆ приеˆм, / страстотеˆрпче и муˆчениче Христаˆ Боˆга, / молиˆтвами твоиˆми душеˆвныя наˆша недуˆги исцелиˆ, / отгоняˆ приˆсно борцаˆ соблаˆзны от вопиюˆщих веˆрно: // спасиˆ ны, Гоˆсподи.
Молитва
О велиˆкий угоˆдниче Христоˆв, страстотеˆрпче и врачуˆ многомиˆлостивый Пантелеиˆмоне! Умилосеˆрдися надо мноˆю, греˆшным рабоˆм, услыˆши стенаˆние и вопль мой, умиˆлостиви Небеˆснаго Верхоˆвнаго Врачаˆ душ и телеˆс наˆших, Христаˆ Боˆга наˆшего, да даˆрует ми исцелеˆние от недуˆга, мя гнетуˆщаго. Приимиˆ недостоˆйное молеˆние греˆшнейшаго паˆче всех человеˆк, посетиˆ мя благодаˆтным посещеˆнием; не возгнушаˆйся грехоˆвных язв моиˆх, помаˆжи их елеˆем миˆлости твоеяˆ, и исцелиˆ мя: да здрав сый душеˆю и теˆлом, остаˆток дней моиˆх, благодаˆтию Боˆжиею, возмогуˆ провестиˆ в покаяˆнии и угождеˆнии Боˆгу, и сподоˆблюся восприяˆти благиˆй конеˆц житияˆ моегоˆ. Ей, угоˆдниче Боˆжий! Умолиˆ Христаˆ Боˆга, да предстаˆтельством твоиˆм даˆрует здраˆвие теˆлу моемуˆ, и спасеˆние душиˆ моеˆй. Амиˆнь.
Величание
Величаˆем тя, / страстотеˆрпче святыˆй и целеˆбниче Пантелеиˆмоне, / и чтим честнаˆя страдаˆния твояˆ, // яˆже за Христаˆ претерпеˆл есиˆ.
Святым первоверховным апостолам Петру и Павлу
29 июня / 12 июля.
Тропарь, глас 4-й
Апоˆстолов первопрестоˆльницы, / и вселеˆнныя учиˆтелие, / Владыˆку всех молиˆте, / мир вселеˆнней дароваˆти, // и душаˆм наˆшим веˆлию миˆлость.
Кондак, глас 2-й
Твеˆрдыя и боговещаˆнныя проповеˆдатели, / верх апоˆстолов Твоиˆх, Гоˆсподи, / прияˆл есиˆ в наслаждеˆние благиˆх Твоиˆх и покоˆй: / болеˆзни бо оˆнех и смерть прияˆл есиˆ паˆче всяˆкаго всеплоˆдия, // Едиˆне свеˆдый сердеˆчная.
Величание
Величаˆем вас, / апоˆстоли Христоˆвы Петре и Паˆвле, / весь мир учеˆньми своиˆми просветиˆвшия, // и вся концыˆ ко Христуˆ привеˆдшия.
Святителям Московским Петру, Алексию, Ионе, Макарию, Филиппу, Иову, Ермогену, Тихону, Петру, Филарету, Иннокентию и Макарию
5/18 октября.
Тропарь, глас 4-й
Первопрестоˆльницы Россиˆйстии, / иˆстиннии храниˆтелие апоˆстольских предаˆний, / столпиˆ непоколебиˆмии, Правослаˆвия настаˆвницы, / святиˆтели Москоˆвстии, / Владыˆку всех молиˆте, / мир вселеˆнней дароваˆти, // и душаˆм наˆшим веˆлию миˆлость.
Кондак, глас 3-й
Во святиˆтелех благочеˆстно пожиˆсте, / и люˆди к богоразуˆмию настаˆвисте, / и доˆбре Боˆгу угодиˆсте, / сегоˆ раˆди от Негоˆ нетлеˆнием и чудесыˆ прослаˆвистеся, // яˆко ученицыˆ Боˆжия благодаˆти.
Величание
Величаˆем вас, / святиˆтели Москоˆвстии, / и чтим святуˆю паˆмять ваˆшу, / выˆ бо моˆлите о нас // Христаˆ Боˆга наˆшего.
Преподобному Серафиму Саровскому
2/15 января и 19 июля / 1 августа.
Тропарь, глас 4-й
От юˆности Христаˆ возлюбиˆл есиˆ, блажеˆнне, / и Томуˆ Едиˆному рабоˆтати плаˆменне вожделеˆв, / непрестаˆнною молиˆтвою и трудоˆм в пустыˆни подвизаˆлся есиˆ, / умилеˆнным же сеˆрдцем любоˆвь Христоˆву стяжаˆв, / избраˆнник возлюˆблен Боˆжия Маˆтере явиˆлся есиˆ. / Сегоˆ раˆди вопиеˆм ти: // спасаˆй нас молиˆтвами твоиˆми, Серафиˆме, преподоˆбне оˆтче наш.
Кондак, глас 2-й
Миˆра красотуˆ и яˆже в нем тлеˆнная остаˆвив, преподоˆбне, / в Сароˆвскую обиˆтель вселиˆлся есиˆ, / и таˆмо аˆнгельски пожиˆв, мноˆгим путь был есиˆ ко спасеˆнию: / сегоˆ раˆди и Христоˆс тебеˆ, оˆтче Серафиˆме, прослаˆви, / и даˆром исцелеˆний и чудеˆс обогатиˆ. / Теˆмже вопиеˆм ти: // раˆдуйся, Серафиˆме, преподоˆбне оˆтче наш.
Молитва
О пречуˆдный оˆтче Серафиˆме, велиˆкий Сароˆвский чудотвоˆрче, всем прибегаˆющим к тебеˆ скоропослуˆшный помоˆщниче! Во дни земнаˆго житияˆ твоегоˆ никтоˆже от тебеˆ тощ и неутеˆшен отыˆде, но всем в слаˆдость бысть видеˆние лиˆка твоегоˆ и благоувеˆтливый глас словеˆс твоиˆх. К сим же и дар исцелеˆний, дар прозреˆния, дар немощныˆх душ врачеваˆния обиˆлен в тебеˆ явиˆся. Егдаˆ же призваˆ тя Бог от земныˆх трудоˆв к Небеˆсному упокоеˆнию, николиˆже любыˆ твояˆ престаˆ от нас, и невозмоˆжно есть исчиˆслити чудесаˆ твояˆ, умноˆжившаяся яˆко звеˆзды небеˆсныя: сеˆ бо по всем концеˆм землиˆ наˆшея люˆдем Боˆжиим являˆешися и даˆруеши им исцелеˆния. Теˆмже и мы вопиеˆм ти: о претиˆхий и кроˆткий угоˆдниче Боˆжий, дерзновеˆнный к Немуˆ молиˆтвенниче, николиˆже призываˆющия тя отреваˆяй! Вознесиˆ о нас благомоˆщную твоюˆ молиˆтву ко Гоˆсподу Сил, да даˆрует нам вся благопотреˆбная в жиˆзни сей, и вся к душеˆвному спасеˆнию полеˆзная, да оградиˆт нас от падеˆний грехоˆвных, и иˆстинному покаяˆнию да научиˆт нас, во еˆже безпреткновеˆнно вниˆти нам в веˆчное Небеˆсное Цаˆрство, идеˆже ты ныˆне в незаходиˆмей сияˆеши слаˆве, и таˆмо воспеваˆти со всеˆми святыˆми Живоначаˆльную Троˆицу во веˆки векоˆв. Амиˆнь.
Величание
Ублажаˆем тя, / преподоˆбне оˆтче наш Серафиˆме, / и чтим святуˆю паˆмять твоюˆ, / настаˆвниче монаˆхов, // и собесеˆдниче А˜нгелов.
Преподобному Сергию Раˆдонежскому
5/18 июля и 25 сентября / 8 октября.
Тропарь, глас 4-й
И˜же добродеˆтелей подвиˆжник, / яˆко иˆстинный воˆин Христаˆ Боˆга, / на страˆсти вельмиˆ подвизаˆлся есиˆ в жиˆзни вреˆменней, / в пеˆниих, бдеˆниих же, и пощеˆниих оˆбраз быв твоиˆм ученикоˆм: / теˆмже и вселиˆся в тя Пресвятыˆй Дух, / Егоˆже деˆйствием свеˆтло украˆшен есиˆ; / но яˆко имеˆя дерзновеˆние ко Святеˆй Троˆице, / поминаˆй стаˆдо, еˆже собраˆл есиˆ, муˆдре, / и не забуˆди, яˆкоже обещаˆлся есиˆ, / посещаˆя чад твоиˆх, // Сеˆргие, преподоˆбне оˆтче наш.
Кондак, глас 8-й
Христоˆвою любоˆвию уязвиˆвся, преподоˆбне, / и Томуˆ невозвраˆтным желаˆнием послеˆдовав, / всяˆкое наслаждеˆние плотскоˆе возненавиˆдел есиˆ, / и яˆко соˆлнце, Отеˆчеству твоемуˆ возсияˆл есиˆ: / тем и Христоˆс даˆром чудеˆс обогатиˆ тя. / Поминаˆй нас, чтуˆщих пресвеˆтлую паˆмять твоюˆ, / да зовеˆм ти: // раˆдуйся, Сеˆргие богомуˆдре.
Молитва
О свящеˆнная главоˆ, преподоˆбне и богоноˆсне оˆтче наш Сеˆргие, молиˆтвою твоеˆю, и веˆрою, и любоˆвию яˆже к Боˆгу, и чистотоˆю сеˆрдца, ещеˆ на землиˆ во обиˆтель Пресвятыˆя Троˆицы дуˆшу твоюˆ устроˆивый, и аˆнгельскаго общеˆния, и Пресвятыˆя Богороˆдицы посещеˆния сподоˆбивыйся, и дар чудодеˆйственныя благодаˆти приеˆмый, по отшеˆствии же твоеˆм от земныˆх наипаˆче к Боˆгу приблиˆживыйся, и Небеˆсныя сиˆлы приобщиˆвыйся, но и от нас дуˆхом любвеˆ твоеяˆ не отступиˆвый, и честныˆя твояˆ моˆщи яˆко сосуˆд благодаˆти поˆлный и преизливаˆющийся нам остаˆвивый! Веˆлие имеˆя дерзновеˆние ко Всемиˆлостивому Владыˆце, молиˆ спастиˆ рабыˆ Егоˆ, суˆщей в тебеˆ благодаˆти Егоˆ веˆрующия, и к тебеˆ с любоˆвию притекаˆющия. Испросиˆ нам от Великодаровиˆтаго Боˆга наˆшего всяˆкий дар, всем и коемуˆждо благопотреˆбен, веˆры непороˆчны соблюдеˆние, градоˆв наˆших утверждеˆние, миˆра умиреˆние, от глаˆда и паˆгубы избавлеˆние, от нашеˆствия иноплемеˆнных сохранеˆние, скорбяˆщим утешеˆние, недуˆгующим исцелеˆние, паˆдшим возставлеˆние, заблуждаˆющим на путь иˆстины и спасеˆния возвращеˆние, подвизаˆющимся укреплеˆние, благодеˆлающим в деˆлех благиˆх преспеˆяние и благословеˆние, младеˆнцем воспитаˆние, юˆным наставлеˆние, невеˆдущим вразумлеˆние, сиротаˆм и вдовиˆцам заступлеˆние, отходяˆщим от сегоˆ вреˆменнаго житияˆ к веˆчному благоˆе уготовлеˆние и напуˆтствие, отшеˆдшим блажеˆнное упокоеˆние, и вся ны споспешествуˆющими твоиˆми молиˆтвами сподоˆби в день Страˆшнаго Судаˆ шуˆия чаˆсти избаˆвитися, десныˆя же страныˆ оˆбщники быˆти, и блажеˆнный оˆный глас Владыˆки Христаˆ услыˆшати: приидиˆте, благословеˆннии Отцаˆ Моегоˆ, наслеˆдуйте уготоˆванное вам Цаˆрствие от сложеˆния миˆра. Амиˆнь.
Величание
Ублажаˆем тя, / преподоˆбне оˆтче наш Сеˆргие, / и чтим святуˆю паˆмять твоюˆ, / настаˆвниче монаˆхов, // и собесеˆдниче А˜нгелов.